कांग्रेस सांसद मनीष तिवारी ( Image Source : @INCindia )
India China Border News: कांग्रेस ने सोमवार (19 जून) को केंद्र की मोदी सरकार पर चीन को लेकर तीखा हमला किया. कांग्रेस ने चीन के साथ सीमा विवाद को लेकर चल रहे गतिरोध पर मोदी सरकार से स्थिती साफ करने के लिए कहा. पार्टी की तरफ से पूर्व केंद्रीय मंत्री और सांसद मनीष तिवारी ने कांग्रेस दफ्तर में प्रेस कांफ्रेंस करके सरकार पर सवाल खड़े किए.
 सांसद मनीष तिवारी ने मोदी सरकार से सवाल पूछते हुए कहा, "5 सितंबर 2020 को रक्षा मंत्री राजनाथ सिंह ने मॉस्को में SCO की मीटिंग के दौरान चीन के रक्षा मंत्री से ढाई घंटे तक चर्चा की. 11 सितंबर 2020 को मॉस्को में रशिया-इंडिया-चाइना ट्राइलेक्ट्रल में विदेश मंत्री ने चीन के विदेश मंत्री के साथ LAC की परिस्थिति पर बात की. 3 साल में 18 बार बॉर्डर टॉक्स हुए हैं. जब कोई घुसपैठ नहीं हुई तो 3 साल से लगातार हो रही चर्चा की सच्चाई क्या है? "
'कोई हमारी सीमा में नहीं घुसा'
उन्होंने आगे पीएम मोदी के चीन को लेकर दिए एक बयान पर कहा, "3 साल पहले 19 जून 2020 को प्रधानमंत्री नरेंद्र मोदी ने गलवान की घटना के बाद सर्वदलीय बैठक में कहा था- न कोई हमारी सीमा में घुसा है, न ही कोई पोस्ट दूसरे के कब्जे में है. ये बयान एक दिन पहले विदेश मंत्रालय की ओर से जारी बयान के विपरीत था. उन्होंने साफ तौर पर कहा था कि गलवान की वारदात इस कारण से हुई थी कि चीनी सैनिकों ने घुसपैठ कर भारत की सीमा में टेंट लगाने की कोशिश की. "
भारतीय सेना गश्त नहीं कर पा रही है?
 कांग्रेस ने बीजेपी सरकार पर सवालों की बौछार करते हुए पूछा, "क्या ये सच है कि LAC पर 65 पेट्रोलिंग पॉइंट्स में से 26 पर भारतीय सेना गश्त नहीं कर पा रही है? क्या ये सच है कि बफर जोन हमारी सीमा के भीतर बने हैं? चीन द्वारा LAC पर अतिक्रमण को रोकने के लिए भारत सरकार ने क्या किया? देश की संसद और रक्षा मंत्रालय की संसदीय स्थायी समिति में एक बार भी चीन पर चर्चा क्यों नहीं हुई? LAC से जुड़े सवालों को संसद का सचिवालय एडमिट क्यों नहीं करता? "
इसके साथ ही कांग्रेस ने आरोप लगाया कि चीन के मामले पर प्रधानमंत्री नरेन्द्र मोदी की 'चुप्पी' से, बातचीत को लेकर भारत की स्थिति कमजोर हुई है. पार्टी महासचिव जयराम रमेश ने ट्विटर पर प्रधानमंत्री मोदी की एक टिप्पणी से जुड़ा वीडियो शेयर किया, जिसमें वह यह कहते सुने जा सकते हैं कि 'न हमारी सीमा में कोई घुस आया है न ही घुसा हुआ है. . . '
जयराम रमेश ने दावा किया, "आज ही के दिन तीन साल पहले प्रधानमंत्री ने चीन को यह क्लीन चिट दी थी. उन्होंने तब जो कहा था उसे सुनिए. उनकी क्लीन चिट ने भारत को गंभीर नुकसान पहुंचाया है और इस तरह तो आगे भी नुकसान पहुंचता रहेगा. " उन्होंने आरोप लगाया कि चीन को क्लीन चिट देने के बाद से संसद और बाहर दोनों ही जगहों पर प्रधानमंत्री की लगातार चुप्पी ने, बातचीत में भारत की स्थिति को कमज़ोर किया है.
 वहीं, एक ट्वीट में कांग्रेस की तरफ से कहा गया है कि एक जिम्मेदार विपक्ष के नाते हमारी सरकार से मांग है कि भारत-चीन सीमा विवाद पर एक व्यापक चर्चा होनी चाहिए. साथ ही पार्टी ने कहा है कि एक श्वेत पत्र जारी किया जाए कि पिछले तीन साल में LAC के ऊपर जो घटनाक्रम हुआ है, उसकी सच्चाई क्या है?
 
कांग्रेस सांसद मनीष तिवारी India China Border News: कांग्रेस ने सोमवार को केंद्र की मोदी सरकार पर चीन को लेकर तीखा हमला किया. कांग्रेस ने चीन के साथ सीमा विवाद को लेकर चल रहे गतिरोध पर मोदी सरकार से स्थिती साफ करने के लिए कहा. पार्टी की तरफ से पूर्व केंद्रीय मंत्री और सांसद मनीष तिवारी ने कांग्रेस दफ्तर में प्रेस कांफ्रेंस करके सरकार पर सवाल खड़े किए. सांसद मनीष तिवारी ने मोदी सरकार से सवाल पूछते हुए कहा, "पाँच सितंबर दो हज़ार बीस को रक्षा मंत्री राजनाथ सिंह ने मॉस्को में SCO की मीटिंग के दौरान चीन के रक्षा मंत्री से ढाई घंटे तक चर्चा की. ग्यारह सितंबर दो हज़ार बीस को मॉस्को में रशिया-इंडिया-चाइना ट्राइलेक्ट्रल में विदेश मंत्री ने चीन के विदेश मंत्री के साथ LAC की परिस्थिति पर बात की. तीन साल में अट्ठारह बार बॉर्डर टॉक्स हुए हैं. जब कोई घुसपैठ नहीं हुई तो तीन साल से लगातार हो रही चर्चा की सच्चाई क्या है? " 'कोई हमारी सीमा में नहीं घुसा' उन्होंने आगे पीएम मोदी के चीन को लेकर दिए एक बयान पर कहा, "तीन साल पहले उन्नीस जून दो हज़ार बीस को प्रधानमंत्री नरेंद्र मोदी ने गलवान की घटना के बाद सर्वदलीय बैठक में कहा था- न कोई हमारी सीमा में घुसा है, न ही कोई पोस्ट दूसरे के कब्जे में है. ये बयान एक दिन पहले विदेश मंत्रालय की ओर से जारी बयान के विपरीत था. उन्होंने साफ तौर पर कहा था कि गलवान की वारदात इस कारण से हुई थी कि चीनी सैनिकों ने घुसपैठ कर भारत की सीमा में टेंट लगाने की कोशिश की. " भारतीय सेना गश्त नहीं कर पा रही है? कांग्रेस ने बीजेपी सरकार पर सवालों की बौछार करते हुए पूछा, "क्या ये सच है कि LAC पर पैंसठ पेट्रोलिंग पॉइंट्स में से छब्बीस पर भारतीय सेना गश्त नहीं कर पा रही है? क्या ये सच है कि बफर जोन हमारी सीमा के भीतर बने हैं? चीन द्वारा LAC पर अतिक्रमण को रोकने के लिए भारत सरकार ने क्या किया? देश की संसद और रक्षा मंत्रालय की संसदीय स्थायी समिति में एक बार भी चीन पर चर्चा क्यों नहीं हुई? LAC से जुड़े सवालों को संसद का सचिवालय एडमिट क्यों नहीं करता? " इसके साथ ही कांग्रेस ने आरोप लगाया कि चीन के मामले पर प्रधानमंत्री नरेन्द्र मोदी की 'चुप्पी' से, बातचीत को लेकर भारत की स्थिति कमजोर हुई है. पार्टी महासचिव जयराम रमेश ने ट्विटर पर प्रधानमंत्री मोदी की एक टिप्पणी से जुड़ा वीडियो शेयर किया, जिसमें वह यह कहते सुने जा सकते हैं कि 'न हमारी सीमा में कोई घुस आया है न ही घुसा हुआ है. . . ' जयराम रमेश ने दावा किया, "आज ही के दिन तीन साल पहले प्रधानमंत्री ने चीन को यह क्लीन चिट दी थी. उन्होंने तब जो कहा था उसे सुनिए. उनकी क्लीन चिट ने भारत को गंभीर नुकसान पहुंचाया है और इस तरह तो आगे भी नुकसान पहुंचता रहेगा. " उन्होंने आरोप लगाया कि चीन को क्लीन चिट देने के बाद से संसद और बाहर दोनों ही जगहों पर प्रधानमंत्री की लगातार चुप्पी ने, बातचीत में भारत की स्थिति को कमज़ोर किया है. वहीं, एक ट्वीट में कांग्रेस की तरफ से कहा गया है कि एक जिम्मेदार विपक्ष के नाते हमारी सरकार से मांग है कि भारत-चीन सीमा विवाद पर एक व्यापक चर्चा होनी चाहिए. साथ ही पार्टी ने कहा है कि एक श्वेत पत्र जारी किया जाए कि पिछले तीन साल में LAC के ऊपर जो घटनाक्रम हुआ है, उसकी सच्चाई क्या है?